Skifterettens kendelse stadfæstes.
Ret: Vestre Landsret (2. instans)
Faggruppe: Civilsag — Konkurskarantæne
Sagsemner: Konkurs og anden insolvens;

/

VESTRE LANDSRET
RETSBOG

Den 9. juni 2021 holdt Vestre Landsret møde i retsbygningen i Viborg.

Landsdommerne Thomas Klyver, Eva Staal og Marie Kathrine Nielsen (kst.)
be-handlede sagen.

Sag BS-18042/2021-VLR
(1. afdeling)

Kærende, tidligere Sagsøgte
(advokat Keld Nomanni)

mod

Kurator, advokat Erik Laigaard, i konkursboet Indkærede, tidligere Virksomhed
ApS 1

Ved kendelse af 5. maj 2021 har Skifteretten i Esbjerg (sag BS-29253/2018-
ESB) bestemt, at Kærende, tidligere Sagsøgte pålægges konkurskarantæne i 1 år
fra endelig kendelse.

Kærende, tidligere Sagsøgte har kæret kendelsen med påstand om frifindel-se.
Han har i det væsentlige gentaget sine anbringender for skifteretten. Han har
endvidere anført, at formålet med konkurskarantæne er at forsøge at sikre, at
kreditorer fremadrettet ikke lider tab. Der er ikke tale om en særskilt straf til
den, som idømmes konkurskarantæne. Som følge af det langvarige sagsforløb er
formålet med at idømme konkurskarantæne forspildt.

Kurator, advokat Erik Laigaard, i konkursboet Indkærede, tidligere Virksomhed
ApS 1 har ikke udtalt sig i anledning af kæremålet.

Skifteretten har ikke haft bemærkninger til kæremålet.



/

2

Landsretten afsagde

K E N D E L S E

Efter oplysningerne i sagen, herunder selskabets egne oplysninger til SKAT i
forbindelse med ansøgningen om registrering for moms, lægger landsretten til
grund, at selskabet i hvert fald fra august 2016 og frem til konkursen i somme-
ren 2017 importerede og solgte varer, selvom selskabet ikke var momsregistret,
og at selskabets momstilsvar for den nævnte periode udgjorde 302.213 kr.
Landsretten lægger endvidere til grund, at selskabet først ansøgte om momsre-
gistrering i marts 2017, efter at en toldinspektør havde gjort opmærksom på den
manglende registrering.

Som anført af skifteretten krævede SKAT den 15. marts 2017, at der blev stillet
sikkerhed på 310.800 kr. for, at SKAT kunne imødekomme ansøgningen om
momsregistrering mv. Der fremgår af SKAT’s brev herom, at Kærende, tidligere
Sagsøgte på daværende tidspunkt var direktør i to selskaber, hvor SKAT havde
et tilgodehavende på mere end 50.000 kr., og at hans personligt drevne
virksomhed ikke havde afregnet told efter de gældende regler, og at de
selskaber, som han ledede, ikke havde afregnet selskabsskat, moms, A-skat og
told mv. efter de gældende regler. Uanset SKAT’s brev af 15. marts 2017 og den
efterfølgende afgørelse af 26. april 2017 fortsatte selskabet sin virksomhed med
import og salg af varer.

Det fremgår af selskabets årsrapport afgivet den 21. april 2017, at årsrapporten
ikke er revideret af en revisor, og at generalforsamlingen godkendte ledelsens
forslag om, at selskabets årsrapport fremover ikke revideres. Det fremgår af
konkursbegæringen, at selskabet pr. 14. juli 2017 skyldte 755.455,24 kr. vedrø-
rende told.

Kærende, tidligere Sagsøgte har som direktør i selskabet været ansvarlig for, at
selskabet i en længere periode – og uanset at selskabet opbyggede et be-tydeligt
momstilsvar – opstartede og drev uregistreret momspligtig virksomhed frem til
selskabets konkurs. Han har endvidere været ansvarlig for, at selskabet
opbyggede en betydelig gæld til det offentlige i form af told.

Efter en helhedsvurdering finder landsretten, at Kærende, tidligere Sagsøgte har
udvist en sådan groft uforsvarlig forretningsførelse, at han er uegnet til at
deltage i ledelsen af en erhvervsvirksomhed. Under hensyn til hans handle-måde
og omstændighederne i øvrigt er det endvidere rimeligt at pålægge ham
konkurskarantæne. Landsretten tiltræder derfor, at betingelserne i konkurslo-
vens § 157, stk. 1 og 2, for at pålægge Kærende, tidligere Sagsøgte kon-
kurskarantæne er opfyldt.



/

3

Landsretten er enig med skifteretten i, at forløbet af konkurskarantænesagen ik-
ke kan føre til, at der ikke skal pålægges konkurskarantæne. Landsretten tiltræ-
der herefter, at Kærende, tidligere Sagsøgte er pålagt konkurskarantæne i 1 år.

Landsretten stadfæster derfor skifterettens kendelse.

Efter kæresagens udfald og i overensstemmelse med skifterettens omkostnings-
afgørelse skal Kærende, tidligere Sagsøgte i sagsomkostninger for begge retter
betale 51.250 kr. til statskassen. 1.250 kr. af beløbet udgør kuratorvederlag for
landsretten, mens 50.000 kr. af beløbet udgør kuratorvederlag og salær til den
beskikkede advokat for skifteretten. Beløbene er inkl. moms.

T H I  B E S T E M M E S :

Skifterettens kendelse stadfæstes.

I sagsomkostninger for begge retter skal Kærende, tidligere Sagsøgte inden 14
dage betale 51.250 kr. til statskassen. Beløbet forrentes efter rentelovens § 8 a.

Landsretten fastsatte vederlaget til kurator, advokat Erik Laigaard, til 1.000 kr. +
moms. Beløbet skal foreløbigt betales af statskassen og i henhold til omkost-
ningsafgørelsen endeligt afholdes af Kærende, tidligere Sagsøgte.

Sagen sluttet.



/